ddrg/super_eurlex huggingface dataset:
Oficiālais Vēstnesis L 204 , 27/07/1991 Lpp. 0011 - 0012

Speciālizdevums somu valodā: Nodaļa 3 Sējums 38 Lpp. 0081

Speciālizdevums zviedru valodā: Nodaļa 3 Sējums 38 Lpp. 0081



Komisijas Regula (EEK) Nr. 2237/91 (1991. gada 26. jūlijs), ar kuru groza Regulu (EEK) Nr. 2930/81, ar ko pieņem papildu noteikumus par to, kā piemērot Kopienas skalu pieaugušu liellopu liemeņu klasifikācijai EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1981. gada 28. aprīļa Regulu (EEK) Nr. 1208/81, kas nosaka Kopienas skalu pieaugušu liellopu liemeņu klasifikācijai [1], kurā jaunākie grozījumi izdarīti ar Regulu (EEK) Nr. 1026/91 [2], un jo īpaši tās 6. panta pirmo daļu, tā kā Regula (EEK) Nr. 1026/91 papildina pieaugušu liellopu liemeņu uzbūves klašu sarakstu, pievienojot tam "S" uzbūves klasi; tā kā būtu attiecīgi jāpielāgo pielikums Komisijas 1981. gada 12. oktobra Regulai (EEK) Nr. 2930/81, kas pieņem papildu noteikumus par to, kā piemēro Kopienas tabulu pieaugušu liellopu liemeņu klasifikācijai [3]; tā kā šajā regulā paredzētie pasākumi ir saskaņā ar Liellopu gaļas pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2930/81 pielikuma 1. daļu (Uzbūve) aizstāj ar šīs regulas pielikumu. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1991. gada 26. jūlijā Komisijas vārdā — Komisijas loceklis Ray Mac Sharry [1] OV L 123, 7.5.1981., 3. lpp. [2] OV L 106, 26.4.1991., 2. lpp. [3] OV L 293, 13.10.1981., 6. lpp. -------------------------------------------------- PIELIKUMS "1. UZBŪVE Liemeņu un attiecīgi to galveno daļu (gurnu, muguras, plecu daļas) profilu attīstība Atbilstības klase | Papildu noteikumi | | | S | Gurnu daļaļoti izteikti noapaļota, dubultīgi muskuļota, labi saskatāmas savstarpējās norobežošanās vietas | Gurna augšējā daļa ļoti izteikti pārsniedz iegurni (symphisis pelvis) | izcila | Muguras daļaļoti plata un ļoti bieza līdz pleca daļai | Astes pamatne izteikti noapaļota | Plecu daļaļoti izteikti noapaļota | | E | Gurnu daļaļoti noapaļota | Gurna augšējā daļa izteikti pārsniedz iegurni (symphisis pelvis) | teicama | Muguras daļaplata un ļoti bieza līdz pleca daļai | Astes pamatne izteikti noapaļota | Plecu daļaļoti noapaļota | | U | Gurnu daļanoapaļota | Gurna augšējā daļa pārsniedz iegurni (symphisis pelvis) | ļoti laba | Muguras daļaplata un bieza līdz pleca daļai | Astes pamatne noapaļota | Plecu daļanoapaļota | | R | Gurnu daļalabi veidota | Gurna augšējā daļa un astes pamatne viegli noapaļota | laba | Muguras daļabieza, bet plecu līmenī šaurāka | | Plecu daļavidēji labi veidota | | O | Gurnu daļano viduvēji veidotas līdz nepietiekami veidotai | | vidēji laba | Muguras daļaviduvēja līdz nepietiekama biezuma | Astes pamatnetaisns profils | Plecu daļano viduvēji veidotas līdz gandrīz plakanai | | P | Gurnu daļamazattīstīta | | vāji attīstīta | Muguras daļašaura ar izvirzītiem kauliem | | Plecu daļaplakana ar izvirzītiem kauliem" | | --------------------------------------------------
Oficiālais Vēstnesis L 106 , 22/04/1987 Lpp. 0020 - 0020

Speciālizdevums somu valodā: Nodaļa 3 Sējums 23 Lpp. 0118

Speciālizdevums zviedru valodā: Nodaļa 3 Sējums 23 Lpp. 0118



Komisijas Regula (EEK) Nr. 1096/87 (1987. gada 21. aprīlis), ar kuru groza Regulu (EEK) Nr. 3143/85 par tāda intervences sviesta pārdošanu par pazeminātām cenām, kas iebiezināta sviesta veidā paredzēts tiešam patēriņam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 773/87 [2], un jo īpaši tās 6. panta 7. punktu, tā kā ar Komisijas Regulu (EEK) Nr. 3143/85 [3], kurā jaunākie grozījumi izdarīti ar Regulu (EEK) Nr. 569/87 [4], ievieš shēmu intervences sviesta, kas iebiezināta sviesta veidā paredzēts tiešam patēriņam, pārdošanai par pazeminātām cenām; tā kā šis ir viens no 1987. gadā un 1988. gadā paredzētajiem papildu pasākumiem, lai palielinātu valsts sviesta krājumu realizāciju; tā kā ar 4. panta 1. punktu Padomes Regulā (EEK) Nr. 1883/78 [5], kurā jaunākie grozījumi izdarīti ar Regulu (EEK) Nr. 801/87 [6], ieviesa īpašus noteikumus šo pasākumu finansēšanai, kas stājās spēkā 1986. gada 1. decembrī; tā kā uz minētajiem īpašajiem finansēšanas noteikumiem attiecīgi jābūt norādei Regulā (EEK) Nr. 3143/85; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 3143/85 13. pantam pievieno šādu daļu: "Izdevumus, kas rodas saistībā ar šo Regulu, sedz saskaņā ar Padomes Regulas (EEK) Nr. 1883/78 [1] OV L 216, 5.8.1978., 1. lpp. 4. panta 1. punkta otrās, trešās un ceturtās daļas noteikumiem." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro no 1986. gada 1. decembra. Šī regula uzliek saistības kopumā un ir tieši piemērojama visās dalībvalstīs. Briselē, 1987. gada 21. aprīlī Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 78, 20.3.1987., 1. lpp. [3] OV L 298, 12.11.1985., 9. lpp. [4] OV L 57, 27.2.1987., 26. lpp. [5] OV L 216, 5.8.1978., 1. lpp. [6] OV L 79, 21.3.1987., 14. lpp. --------------------------------------------------
Oficiālais Vēstnesis L 172 , 30/06/1986 Lpp. 0001 - 0001



Padomes Regula (EEK) Nr. 2009/86 (1986. gada 24. jūnijs) par to, lai noslēgtu Sadarbības nolīgumu starp Eiropas Ekonomikas kopienu, no vienas puses, un Vispārējā līguma par Vidusamerikas ekonomikas integrāciju dalībvalstīm (Kostariku, Salvadoru, Gvatemalu, Hondurasu, Nikaragvu) un Panamu, no otras puses EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu, un jo īpaši tā 113. un 235. pantu, ņemot vērā Komisijas priekšlikumu, ņemot vērā Eiropas Parlamenta atzinumu, tā kā Kopienai savu mērķu sasniegšanai ārējo ekonomisko attiecību jomā būtu jāapstiprina Sadarbības nolīgums ar Vispārējā līguma par Vidusamerikas ekonomikas integrāciju dalībvalstīm un Panamu; tā kā daži šajā nolīgumā paredzētie ekonomiskās sadarbības veidi pārsniedz Līguma kopējās tirdzniecības politikā paredzētās rīcības pilnvaras, IR PIEŅĒMUSI ŠO REGULU. 1. pants Ar šo Kopienas vārdā apstiprina Sadarbības nolīgumu starp Eiropas Ekonomikas kopienu, no vienas puses, un Vispārējā līguma par Vidusamerikas ekonomikas integrāciju dalībvalstīm (Kostariku, Salvadoru, Gvatemalu, Hondurasu, Nikaragvu) un Panamu, no otras puses. Nolīguma teksts ir pievienots šai regulai. 2. pants Padomes priekšsēdētājs sniedz Nolīguma 11. pantā minēto paziņojumu [1]. 3. pants Apvienotajā sadarbības komitejā, kas paredzēta Nolīguma 7. pantā, Kopienu pārstāv Komisija, kurai palīdz pārstāvji no dalībvalstīm. 4. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1986. gada 24. jūnijā Padomes vārdā — priekšsēdētājs G. Braks [1] Nolīguma spēkā stāšanās datumu Padomes ģenerālsekretariāts publicēs Eiropas Kopienu Oficiālajā Vēstnesī. --------------------------------------------------
Oficiālais Vēstnesis L 186 , 19/07/1985 Lpp. 0020 - 0020

Speciālizdevums spāņu valodā: Nodaļa 03 Sējums 36 Lpp. 0091

Speciālizdevums portugāļu valodā Nodaļa 03 Sējums 36 Lpp. 0091

Speciālizdevums somu valodā: Nodaļa 3 Sējums 18 Lpp. 0234

Speciālizdevums zviedru valodā: Nodaļa 3 Sējums 18 Lpp. 0234



Komisijas Regula (EEK) Nr. 1987/85 (1985. gada 18. jūlijs), ar kuru divdesmit piekto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EEK) Nr. 1298/85 [2], un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [3], kurā jaunākie grozījumi izdarīti ar Regulu (EEK) Nr. 451/85 [4], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumā izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Gana | Ghana National Procurement Agency Ministries Post Office Private Mail Bag Accra, Ghana | Irāka | State Establishment for Foodstuff Trading PO box 548 Baghdad | 2. pants Šī regula stājas spēkā trešajā dienā pēc publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1985. gada 18. jūlijā Komisijas vārdā — priekšsēdētāja vietnieks Frans Andriessen [1] OV L 148, 28.6.1968., 13. lpp. [2] OV L 169, 29.6.1985., 19. lpp. [3] OV L 272, 26.9.1981., 25. lpp. [4] OV L 52, 22.2.1985., 38. lpp. --------------------------------------------------
Oficiālais Vēstnesis L 350 , 10/12/1982 Lpp. 0008 - 0008

Speciālizdevums somu valodā: Nodaļa 3 Sējums 15 Lpp. 0193

Speciālizdevums zviedru valodā: Nodaļa 3 Sējums 15 Lpp. 0193



Komisijas Regula (EEK) Nr. 3303/82 (1982. gada 9. decembris), ar ko groza Regulu (EEK) Nr. 1235/82 attiecībā uz konkrētiem koeficientiem, kuri piemērojami piena produktiem, kas pievienoti barības maisījumam EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1971. gada 12. maija Regulu (EEK) Nr. 974/71 par dažiem konjunktūras politikas pasākumiem, ko paredzēts veikt lauksaimniecībā pēc dažu dalībvalstu īslaicīga valūtas svārstību pieauguma [1], kurā jaunākie grozījumi izdarīti ar Regulu (EEK) Nr. 3605/81 [2], un jo īpaši tās 6. pantu, tā kā monetārās kompensācijas apjomus, ko ieviesa ar Regulu (EEK) Nr. 974/71, noteica ar Komisijas Regulu (EEK) Nr. 1235/82 [3], kurā jaunākie grozījumi izdarīti ar Regulu (EEK) Nr. 3258/82 [4]; tā kā ar Regulu (EEK) Nr. 1753/82 [5] Komisija paredz, ka atkal ir piemērojama Regula (EEK) Nr. 368/77 un Regula (EEK) Nr. 443/77, kas attiecas uz sausā vājpiena pārdošanu izmantošanai cūku un putnu barībā; tā kā tāpēc bija jānosaka koeficients attiecībā uz saskaņā ar īpašiem abās minētajās regulās paredzētiem noteikumiem pārdotu sauso vājpienu un sauso vājpienu saturošu dzīvnieku barību; tā kā attiecīgais koeficients ir noteikts Regulā (EEK) Nr. 1931/82; tā kā no tā laika sausā vājpiena pārdošanas cena ir ievērojami mainījusies; tā kā tāpēc būtu jāpielāgo attiecīgais koeficients; tā kā šajā regulā paredzētie pasākumi ir saskaņā ar Labības un Piena un piena produktu pārvaldības komiteju atzinumu, IR PIEŅĒMUSI ŠO REGULU. 1. pants Regulas (EEK) Nr. 1235/82 I pielikumu groza šādi: 1. Minētā pielikuma 1. daļas 8. piezīmes b) iedaļā "0,53" aizstāj ar "0,25". 2. Minētā pielikuma 5. daļā: - 1. piezīmes otrajā daļā "0,30" aizstāj ar "0,14", - 6. piezīmes ceturtajā daļā "0,53" aizstāj ar "0,25". 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no 1982. gada 20. decembra. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 9. decembrī Komisijas vārdā — Komisijas loceklis Poul Dalsager [1] OV L 106, 12.5.1971., 1. lpp. [2] OV L 362, 17.12.1981., 2. lpp. [3] OV L 142, 20.5.1982., 1. lpp. [4] OV L 346, 6.12.1982., 1. lpp. [5] OV L 193, 3.7.1982., 6. lpp. --------------------------------------------------
Oficiālais Vēstnesis L 208 , 28/07/1981 Lpp. 0007 - 0007

Speciālizdevums somu valodā: Nodaļa 3 Sējums 13 Lpp. 0188

Speciālizdevums spāņu valodā: Nodaļa 03 Sējums 22 Lpp. 0234

Speciālizdevums zviedru valodā: Nodaļa 3 Sējums 13 Lpp. 0188

Speciālizdevums portugāļu valodā Nodaļa 03 Sējums 22 Lpp. 0234



Komisijas Regula (EEK) Nr. 2120/81 (1981. gada 27. jūlijs), ar kuru groza Regulu Nr. 467/67/EEK, ar ko nosaka konversijas likmes, apstrādes izmaksas un blakusproduktu vērtību dažādām rīsu apstrādes stadijām EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1976. gada 21. jūnija Regulu (EEK) Nr. 1418/76 par rīsu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu [2], un jo īpaši tās 19. pantu, tā kā ar 2. un 3. pantu Komisijas Regulā Nr. 467/67/EEK [3], kurā jaunākie grozījumi izdarīti ar Regulu (EEK) Nr. 2119/80 [4], ir noteiktas apstrādes izmaksas un blakusproduktu vērtība dažādām rīsu apstrādes stadijām; tā kā, vadoties pēc cenu tendencēm, ir mainījušās apstrādes izmaksas un blakusproduktu vērtība; tā kā minētās izmaksas un vērtība jānosaka visas Kopienas reprezentatīvā līmenī; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulu Nr. 467/67/EEK groza šādi. 1. Regulas 2. pantu aizstāj ar šādu pantu: "2. pants 1. Apstrādes izmaksas, kas jāņem vērā, nelobītus rīsus pārvēršot lobītos rīsos, ir ECU 39,47 par tonnu nelobītu rīsu. 2. Apstrādes izmaksas, kas jāņem vērā, lobītus rīsus pārvēršot slīpētos rīsos, ir ECU 39,47 par tonnu lobītu rīsu. 3. Apstrādes izmaksas par daļēji slīpētu rīsu pārvēršanu slīpētos rīsos neņem vērā." 2. Regulas 3. pantu aizstāj ar šādu pantu: "3. pants 1. To blakusproduktu vērtību, kas iegūti, nelobītus rīsus pārvēršot lobītos rīsos, uzskata par nulli. 2. To blakusproduktu vērtība, kas iegūti, lobītos rīsus pārvēršot slīpētos rīsos, ir: a) ECU 40,18 par tonnu lobīto apaļgraudu rīsu; b) ECU 50,61 par tonnu lobīto garengraudu rīsu. 3. To blakusproduktu vērtība, kas iegūti, apstrādes procesā daļēji slīpētos rīsus pārvēršot slīpētos rīsos, ir: a) ECU 12,37 par tonnu daļēji slīpēto apaļgraudu rīsu; b) ECU 13,68 par tonnu daļēji slīpēto garengraudu rīsu." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Regulu piemēro no 1981. gada 1. septembra. Šī regula uzliek saistības kopumā un ir tieši piemērojama visās dalībvalstīs. Briselē, 1981. gada 27. jūlijā Komisijas vārdā — priekšsēdētājs Gaston Thorn [1] OV L 166, 25.6.1976., 1. lpp. [2] OV L 291, 19.11.1979., 17. lpp. [3] OV 204, 24.8.1967., 1. lpp. [4] OV L 206, 8.8.1980., 20. lpp. --------------------------------------------------
Oficiālais Vēstnesis L 170 , 29/07/1971 Lpp. 0013 - 0014

Speciālizdevums somu valodā: Nodaļa 3 Sējums 4 Lpp. 0003

Speciālizdevums dāņu valodā: Sērija I Nodaļa 1971(II) Lpp. 0544

Speciālizdevums zviedru valodā: Nodaļa 3 Sējums 4 Lpp. 0003

Speciālizdevums angļu valodā: Sērija I Nodaļa 1971(II) Lpp. 0606

Speciālizdevums grieķu valodā Nodaļa 03 Sējums 7 Lpp. 0003

Speciālizdevums spāņu valodā: Nodaļa 03 Sējums 5 Lpp. 0042

Speciālizdevums portugāļu valodā Nodaļa 03 Sējums 5 Lpp. 0042



Komisijas Regula (EEK) Nr. 1634/71 (1971. gada 27. jūlijs), ar kuru groza Komisijas 1968. gada 28. jūnija Regulu (EEK) Nr. 821/68 par atsēnalotu graudu un grūbu definīciju, ko piemēro, piešķirot eksporta kompensācijas EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1967. gada 13. jūnija Regulu Nr. 120/67/EEK par labības tirgus kopēju organizāciju [1], kurā jaunākie grozījumi izdarīti ar Regulu (EEK) Nr. 1528/71 [2], un jo īpaši tās 16. panta 6. punktu; tā kā Komisijas 1968. gada 28. jūnija Regulā (EEK) Nr. 821/68 [3] ir noteikta atsēnalotu graudu un grūbu definīcija, ko piemēro, piešķirot eksporta kompensācijas; tā kā tirgū ir labas kvalitātes grūbas, kuras tomēr neatbilst Regulā (EEK) Nr. 821/68 noteiktajām prasībām attiecībā uz graudu vienādumu un par kurām, tā kā tās neatbilst šim nolūkam noteiktajai definīcijai, nevar saņemt eksporta atmaksas; tā kā būtu jāpielāgo Regulas (EEK) Nr. 821/68 noteikumi, lai par šo produktu kategoriju varētu saņemt atmaksas; tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 821/68 pielikumā noteiktās "atsēnalotu (izlobītu vai sprauktu) graudu" un "grūbu" definīcijas B daļu groza saskaņā ar šīs regulas pielikumu. 2. pants Šī regula stājas spēkā 1971. gada 1. augustā. Šī regula uzliek saistības kopumā un ir tieši piemērojama visās dalībvalstīs. Briselē, 1971. gada 27. jūlijā Komisijas vārdā — priekšsēdētājs Franko M. Malfatti [1] OV 117, 19.6.1967., 2269./67. lpp. [2] OV L 162, 20.7.1971., 1. lpp. [3] OV L 149, 29.6.1968., 46. lpp. -------------------------------------------------- PIELIKUMS B. "Grūbas" ietver: I. Pirmās kategorijas graudi: 1. Graudi, kas atbilst šādai definīcijai: labības grūbas, galvenokārt no miežiem, kam ir noņemts viss dīgļapvalks, augļapvalks, dīglis un lielākā ārējās kārtas daļa, kā arī aleirona slānis, un kas ir vienāda lieluma un noapaļotas formas; 2. Un kas turklāt atbilst šādām prasībām: graudu vienādība: a) 75 % graudu nedrīkst pārsniegt 20 % no dm; b) 94 % graudu, ko pakāpeniski pievieno starp 3 % un 97 % nedrīkst pārsniegt 30 % no dm; c) 100 % graudu nedrīkst pārsniegt 50 % no dm. Atbilstības noteikšana ar sieta analīzi, izmantojot sietus ar apaļiem caurumiem. dm : vidējā vērtība, ko iegūst no sieta analīzes rezultātu grafika tad, kad 50 % produkta ir izgājuši caur sietu. II. Otrās kategorijas graudi: graudi, kas atbilst B I. 1. punkta definīcijai. --------------------------------------------------
1)

Kopējās nostājas 2. pantu aizstāj ar šādu tekstu: “2. pants 1. Kopējās nostājas 1. pantu nepiemēro: a) bruņojuma un ar to saistīto materiāldaļu piegādei, pārdošanai vai nodošanai vai tādas tehniskās palīdzības, brokeru pakalpojumu un citu pakalpojumu sniegšanai, kas saistīti ar bruņojumu un ar to saistītām materiāldaļām, ja to veic vienīgi, lai sniegtu atbalstu KDR armijas un policijas vienībām vai lai minētās vienības to izmantotu, ja tās: i) ir beigušas integrācijas procesu; vai ii) darbojas KDR bruņoto spēku integrētā militārā štāba vai Valsts policijas pakļautībā; vai iii) ir integrācijas procesā KDR teritorijā ārpus Ziemeļu un Dienvidu Kivu provinces un Ituri apgabala; b) KDR valdības apstiprinātai tehnisko apmācību vai tehniskās palīdzības sniegšanai, kura ir paredzēta vienīgi, lai sniegtu atbalstu KDR armijas un policijas vienībām, kuras ir integrācijas procesā Ziemeļu un Dienvidu Kivu provincē un Ituri apgabalā; c) bruņojuma un ar to saistīto materiāldaļu piegādei, pārdošanai vai nodošanai vai tādas tehniskās palīdzības, brokeru pakalpojumu un citu pakalpojumu sniegšanai, kas saistīti ar bruņojumu un ar to saistītām materiāldaļām, ja to veic vienīgi, lai sniegtu atbalstu Apvienoto Nāciju Organizācijas misijai KDR (“MONUC”) vai lai minētā misija to izmantotu; d) tāda militārā aprīkojuma, kas nav nāvējošs, piegādei, pārdošanai vai nodošanai, kurš paredzēts vienīgi humānām vai aizsardzības vajadzībām vai tehniskās palīdzības un apmācību sniegšanai saistībā ar šādu aprīkojumu, kas nav nāvējošs, ja par šādu piegādi vai sniegšanu iepriekš ir ziņots Sankciju komitejai. 2. Šā panta 1. punktā minēto bruņojuma un ar to saistīto materiāldaļu piegādi, pārdošanu un nodošanu veic vienīgi vietās, kuras, koordinācijā ar MONUC, ir norādījusi KDR valdība un par kurām iepriekš ir ziņots Sankciju komitejai. 3. Šā panta 1. punktā minētajai bruņojuma un ar to saistīto materiāldaļu piegādei, pārdošanai vai nodošanai vai pakalpojumu vai tehnisko apmācību un tehniskās palīdzības sniegšanai ir vajadzīga atļauja, ko izsniedz dalībvalstu kompetentās iestādes. 4. Dalībvalstis izskata katru 1. punktā minēto piegādi atsevišķi, pilnībā ņemot vērā kritērijus, kas noteikti Eiropas Savienības Rīcības kodeksā par ieroču eksportu. Dalībvalstis pieprasa atbilstīgu drošības kontroli, vērstu pret nepareizu tās atļaujas izmantošanu, kas piešķirta atbilstīgi 3. punktam, un attiecīgā gadījumā paredz piegādātā bruņojuma un ar to saistīto materiāldaļu atgūšanu.”
11. pants

Īstenošana

2. Dalībvalstis nosūta Padomes Ģenerālsekretariātam un Komisijai to noteikumu tekstus, ar kuriem to tiesību aktos iekļauj saistības, ko tām uzliek šis pamatlēmums. Pamatojoties uz šo un citu dalībvalstu sniegtu informāciju, Komisija līdz 2006. gada 19. decembra iesniedz Padomei ziņojumu par šā pamatlēmuma darbību. Padome līdz 2006. gada 19. decembra izvērtē to, ciktāl dalībvalstis ir izpildījušas šā pamatlēmuma prasības.
(12)

Ar šo pamatlēmumu Beļģijas Karalistes ierosmes galvenais mērķis ir sasniegts tiktāl, ciktāl visu dalībvalstu centrālajām iestādēm, sniedzot atbildi uz attiecīgās personas pieprasījumu, būtu jāpieprasa un jāiekļauj uzziņā no sodāmības reģistra visa informācija no attiecīgās personas valstspiederības dalībvalsts sodāmības reģistra. Informācija par notiesājošu spriedumu un par no šā sprieduma izrietošu aizliegumu veikt noteiktu profesionālo darbību, ja tas piemērots un iekļauts sodāmības reģistrā, ir priekšnoteikums, lai tos izpildītu saskaņā ar tās dalībvalsts tiesību aktiem, kurā attiecīgā persona gatavojas veikt profesionālo darbību, kas saistīta ar bērnu pieskatīšanu. Ar šo pamatlēmumu izveidotā mehānisma mērķis ir, inter alia, nodrošināt to, ka personas, kuras notiesātas par dzimumnoziegumiem pret bērniem – gadījumā, kad notiesāšanas dalībvalsts sodāmības reģistrā attiecībā uz šo personu ir iekļauts šāds notiesājošs spriedums un no šā sprieduma izrietošs aizliegums veikt noteiktu profesionālo darbību, ja tas piemērots un iekļauts sodāmības reģistrā –, vairs nevarētu noslēpt šo notiesājošo spriedumu vai aizliegumu veikt noteiktu profesionālo darbību, lai kādā citā dalībvalstī veiktu profesionālo darbību, kas saistīta ar bērnu pieskatīšanu.